Aegviidu raudteejaam

Aegviidu raudteejaam (saksa keeles Charlottenhof) on raudteejaam Harju maakonnas Aegviidu alevvallas Tallinnast 56 km kaugusel idas, Aegviidu rongidel lõpp-peatus. Elektrirong sõidab Balti jaamast Aegviitu umbes 49 minutit. Jaamas peatuvad kõik Elroni rongid, välja arvatud ekspressrongid.

Tallinna poolt tulles on Tallinna–Aegviidu rongidel eelmine peatus Mustjõe, teistel Aegviidus peatuvatel rongidel Kehra. Narva ja Tartu rongidel on järgmine peatus Nelijärve. Jaamas saab ka kaupa rongidele ja neilt maha laadida. Piletihinnalt kuulub jaam IV tsooni.Elron

Aegviidu jaamas asub 5 rööpapaari kokku 15 pöörmega.Aegviidu jaama tehnokorraldusakt; AS Eesti Raudtee 

Jaamas on kaks teedevahelist madalat 150 meetri pikkust perrooni.Aegviidu jaama asendiplaan; Elron Jaamast läänes ületab raudteed Jägala–Käravete maantee (ka Piibe maantee). Raudteejaama juurest algavad suusarajad/matkarajad Jänedale ja Kõrvemaale.Avasta Eestimaad rongiga; Elron

Jaamahoone valmis koos raudteega 1870. aastal. Tüüpprojekti järgi ehitatud hoone on säilinud tänini ja arvatud kultuurimälestiseks, nagu ka teised historitsistlikku jaamakompleksi kuuluvad hooned.

Ajalugu
pisi|vasakul|Aegviidu jaam postkaardilt (u 1915)
pisi|Aegviidu jaama peahoone 2020. aastal
pisi|Droonivideo Aegviitu saabuvast rongist 17. aprillil 2021
Aegviidu raudteejaam rajati 1870. aastal seoses laiarööpmelise Tallinna–Narva raudtee (Balti raudtee) rajamisega. 
Jaam jäi avamisel Ambla kihelkonda Aru mõisa maadele ja asus Aegviidu karjamõisa juures. 

Vene keisririigi tolleaegse süsteemi kohaselt liigitus jaam III klassi, kus asusid ka veetorn ja veduridepoo.

Raudtee ehitamisel on olnud piirkonna kujunemisele oluline roll, kuna enne seda oli asulas vaid mõni üksik maja. Raudteeühendus tõstis paiga tähtsust nii käsitöö-, kui kaubanduskeskusena, aga ka hinnatud suvitus ja puhkekohana.Aegviidu ajalugu; aegviidu.eu

1940. aastal asus Aegviidu Lehtse vallas Järvamaal ning raudteepolitsei Tallinna jaoskonna Tapa rajoonis.  

1978. aastal jõudis Aegviitu elektriraudtee, mille pidulik avamine toimus sama aasta 3. augustil. Kavas oli elektriraudteed pikendada kuni Tapani, mis aga jäi realiseerimata.TALLINN - TAPA; Eesti Raudteeajaloo Selts Sellest ajast on Aegviidu elektrirongide lõpp-peatus. 
Kontaktvõrk lõppeb perroonidest mõnisada meetrit idas.

1980. aastal oli Aegviidu jaama kollektiivi suuruseks kümme inimest.Rongid on raudteel inimeste jaoks; Harju Elu : Harjumaa ajaleht, nr. 90, 2. august 1980 (DIGAR)

1985. aastal alustati Ülemiste ja Tapa vahelise teise peatee ehitust (rongide läbilaskevõime suurendamiseks), millel Tallinna–Aegviidu vaheline rongiliiklus avati 1987. aasta lõpus. 
1992. aastal avati teine peatee rongiliikluseks ka Tapani. Jüri Loog. "125 aastat raudteid Eestis". Tallinn, 1997.

Jaamahoone
pisi|vasakul|Aegviidu renoveeritud jaamahoone asula poolt. Alates 2018. aasta maist kuni 2022. aasta juuni lõpuni tegutses seal pererestoran "Vana Waksal" 
pisi|Droonivideo Aegviidu veetornist ja asulast
Aegviidu jaamahoone valmis koos raudteejaamaga tüüpprojekti järgi 1870. aastal. 
Kahekorruseline puuhoone ehitati sarnaselt Paldiski, Raasiku, Kabala, Keila jmt jaamahoonetega. 
Hooneid iseloomustab madal viilkatus ning asümmeetriline pikifassaad, mille kõrgem viiluga keskosa jagab maja ühe- ja kahekorruseliseks tiivaks.

Aegviidu raudteejaam pidi vastama Venemaa Keisririigi toonase süsteemi järgi III klassi jaama nõuetele, mis määras nii ehitusmaterjali (puithoone), kui ka jaamahoone ruumiprogrammi. Hoones asusid: eri klasside ootesaalid, kassa, puhvet, tehn. ruumid, jaamaülema kabinet ja hoone teisel korrusel ametikorter.

Historitsistlikku jaamakompleksi kuulub veel ka punastest tellistest Aegviidu jaama veetorn, vedurikuur, kaks teenistujate elamut, tänaseks lammutatud pagasihoone, tualett, küttekuur ja jääkelder. 
Jaamahoonest eemal, Mustjõe ääres, asub pumbamaja. 
Aegviidu jaam on seeläbi Tallinn–Narva raudteeliini kõige terviklikumalt säilinud vaksalikompleks, mille kõik ajaloolised hooned, kokku üksteist, on säilinud. See teeb tast Eesti liiklusajaloo ühe silmapaistvama tunnistaja.Martin Jänes. Aegviidu raudteejaam 150 aastat hiljem ; MuinsuskaitseametAlgselt kavandati sõlmjaama hoopis Aegviitu; Virumaa Teataja, nr. 155, 13. august 2016 (DIGAR)

Renoveeritud Aegviidu jaamahoones tegutses aastatel 2018–2022 pererestoran Vana Waksal.Terevisioon: Aegviidu raudteejaam; ERRAnija valla aasta ettevõte VANA WAKSAL sulgeb uksed; Sõnumitooja, 13.04.2022 
Hoone on alates 1997. aastast arvel kultuurimälestisena.2665 Aegviidu jaama peahoone, 1870.a.; Kultuurimälestiste register

2020. aasta kevadel avati ka täielikult renoveeritud Aegviidu vedurikuur, kus paikneb moodne tervisespordikeskus nimega Aegviidu Tervisedepoo.Harju Elu: "Aegviidu depoosse valmib spordikeskus"; 28.02.2020Aegviidu depoohoone ajalugu; aegviidu.eu

Pilte

Vaata ka
 Tallinna–Aegviidu rongiliin
 Tallinna–Narva raudtee
 Eesti raudteetransport
 Balti raudtee

Viited

Kirjandus
Mehis Helme "Eesti Raudteejaamad" (Tänapäev 2003)
Leo Narbekov "Kui raudtee Eestimaale kord tuli ..." (Trükis 2006)

Välislingid

 Infot jaama kohta; fotod (vene keeles)
 Pumbamaja kultuurimälestiste riiklikus registris 
 Peahoone kultuurimälestiste riiklikus registris
 Veetorn kultuurimälestiste riiklikus registris
 Depoo kultuurimälestiste riiklikus registris
 Ladu kultuurimälestiste riiklikus registris
 Kelder kultuurimälestiste riiklikus registris
 Tualett kultuurimälestiste riiklikus registris
 Küttekuur kultuurimälestiste riiklikus registris
 1. elamu kultuurimälestiste riiklikus registris
 2. elamu kultuurimälestiste riiklikus registris

Kategooria:Aegviidu
Kategooria:Eesti raudteejaamad
Kategooria:Balti raudtee